text: করুণা বন্দ্যোপাধ্যায় (জন্ম: ২৫ ডিসেম্বর ১৯১৯ - মৃত্যু: ১২ নভেম্বর ২০০১) একজন বাঙালি অভিনেত্রী ।
  
  করুণা বন্দ্যোপাধ্যায়ের জন্ম হয় ব্রিটিশ ভারতে সাঁওতাল পরগণার মহেশপুরে । তার পৈতৃক বাড়ি ছিল বর্তমান বাংলাদেশের খুলনার পয়োগ্রামে । তার পিতার নাম শচীন্দ্রনাথ সেন এবং মাতা সুধা সেন । তার স্বামী সুব্রত বন্দ্যোপাধ্যায় কমিউনিস্ট ছিলেন । তিনি রাজনৈতিক কারণে ১৯৪৮ থেকে ১৯৫০ খ্রিষ্টাব্দ পর্যন্ত কারাগারে ছিলেন । সেই সময়ে করুণাদেবী কিছু করার জন্য গণনাট্য সঙ্ঘে যোগ দেন ।
  
  অভিনয় প্রতিভা 
  সত্যজিৎ রায় পরিচালিত পথের পাঁচালী এবং অপরাজিত চলচ্চিত্রে সর্বজয়ার ভূমিকায় অভিনয় করে তিনি বিখ্যাত হন । তিনি শহুরে উচ্চশিক্ষিতা মহিলা হয়েও যেভাবে এক গ্রাম্যবধূর বাস্তব চরিত্রে অভিনয় করেন তা উল্লেখযোগ্য । এই দুটি চলচ্চিত্র ছাড়াও তিনি সত্যজিৎ রায়ের দেবী এবং কাঞ্চনজঙ্ঘা ছবিতে অভিনয় করেন । এছাড়া তিনি অভিনয় করেছেন মৃণাল সেনের ইন্টারভিউ অগ্রগামীর হেডমাস্টার, শম্ভু মিত্র এবং অমিত মৈত্রের শুভবিবাহ ছবিতে ।
  
  গণনাট্য সঙ্ঘে তিনি দীর্ঘকাল ছিলেন । সেখানে সংকেত, জনান্তিকে তার অভিনীত নাটক । তিনি সলিল চৌধুরীর নাটকে অভিনয় করেছেন । এ ছাড়াও তিনি লিটিল থিয়েটার গ্রুপ এবং আরো কয়েকটি সংগঠনে অভিনয় করেছেন ।
  
  তার রচিত গ্রন্থ : সর্বজয়া, অ্যান অ্যাকট্রেস ইন হার টাইম । তার চিঠি এবং ডায়রির সংকলন আরেক সর্বজয়া তার মৃত্যুর পরে প্রকাশিত ।
  
  তথ্যসূত্র
  
  বহিঃসংযোগ 
   
   Page from Lovefilm.com
  
  বিষয়শ্রেণী:বাঙালি চলচ্চিত্র অভিনেত্রী
  বিষয়শ্রেণী:১৯১৯-এ জন্ম
  বিষয়শ্রেণী:২০০১-এ মৃত্যু
  বিষয়শ্রেণী:বাঙালি মঞ্চ অভিনেত্রী
title: করুণা বন্দ্যোপাধ্যায়